Language: Lumarachi | Genre: 

Yaari inyanga ya kibiri. Ndabuukha itsuli mapema muno kata edwaya yefwe niisiri khukholikha. Ndarri njitsuriisye mbu yaari inyanga ya arusi ya mwana wefwe Naliaka. Nindakhamala khweeyoka nende khuria ebyakhuria ndeefwala ingubo yangu indai,yaandolosya maridadi muno.

Ndatsa khumwanda okhukonya mutoka. Nga kwola sa niinduumiramo khulwa khuba sindadakha kuundekhe khaba.

Imutoka nga yatsaka okhutsa imberi ebindu bindi byali nha ebikalukha inyuma. Ndanyoolaolurengo mana niisabe nyasaye wange akhonye njuule bilai. Khungira ndabona amakhene ni karya marembwa nende itauni ya Kisumu.

Abundu wa khwari abandu balomalomanga olurimi lwa ndaramanya da, kata ndapaara mbu baanyekanga. Ni tsoola sa sita khwari khwakhola Nairobi.